আয়াপনা ট্রিপলিনেরভিস
আয়াপান(সংস্কৃত: বিশল্যকরণী) (বৈজ্ঞানিক নাম: Ayapana triplinervis-আয়াপান ট্রিপলিনেরভিস) হল 'অ্যাস্টারেসি' পরিবারের বিরুৎজাতীয় ভেষজ গুণসম্পন্ন সপুষ্পক উদ্ভিদ। এটি আদতে গ্রীষ্মমণ্ডলীয় আমেরিকান বিরুৎ জাতীয় উদ্ভিদ। এর পাতা তেজপাতার মতো, সরস। নরম‌ পাতার শিরাগুলো খয়েরি লাল, কাণ্ডও খয়েরি লালচে রঙের। বিরুৎটির পাতাই ঐতিহ্যগত ভাবে ওষুধার্থে ব্যবহৃত হয়।ফুল হয় ছোট্ট ফ্যাকাশে গোলাপী বা বেগুনি রঙের ও ৬-৭ মিলিমিটারের মত লম্বা।